google/wiki40b huggingface dataset:
Zaandam

Zaandam er en by i den nederlandske provinsen Nord-Holland og største by i Zaanstad. Zaandam fikk byrettigheter i 1811 og ligger ved elva Zaan, like ved Nordsjøkanalen, like i nærheten av Amsterdam. Ifølge folketelling fra 1. januar 2010 har byen 72.597 innbyggere. Zaandam var egen kommune fram til 1974, da den ble en del av nåværende kommune.

Næringsliv

Zaandam har vært en industriby helt fra den industrielle revolusjonens tid. Tusenvis av vindmøller drev sagbruk som bearbeidet tømmer fra Skandinavia til materialer for skipsbygging og papirindustri. Peter I av Russland studerte skipsbygging i byen i 1697. Huset han bodde i er blitt museum. 
Byen er også blitt knyttet til hvalfangstindustrien, og Europas første McDonald'srestaurant ble opprettet i byen.
Tabuprisen

Tabuprisen er en heders- og ærespris fra Rådet for psykisk helse som kan tildeles personer, organisasjoner og/eller virksomheter som gjennom ord og handling gjør en innsats for å bygge ned fordommer om psykisk helse, bryte tabuer, fremme inkludering, omtanke og åpenhet om psykisk helse.
Marinebasis Parera

Marinebasis Parera er en militærbase på Curaçao. Den ligger i området Parera ved Baai Macola i Schottegat like innenfor Willemstad. Marinebasis Parera er hovedkvarter for sjømaktsjefen i det karibiske område (Commandant der Zeemacht in het Caribisch Gebied, CZMCARIB).
Koninklijke Marine har vanligvis en fregatt stasjonert på Curaçao. Marinebasis Parera har kaianlegg og verksteder og er også base for en båtgruppe, kystvaktbase, operasjonssenter og samordningssenter for redningstjenesten. Et kompani soldater fra Koninklijke Landmacht holder på rullerende basis til i Marinebasis Parera. I tillegg til å drive øvelsesvirksomhet, gir kompaniet støtte ved naturkatastrofer og i tilfeller der det er behov for humanitær assistanse, og kan gi bistand for opprettholdelse av ro og orden. Det stiller også soldater ved seremonielle anledninger, som ved åpning av Curaçaos parlament.
Under andre verdenskrig anla USA en marinebase i Parera. Arbeidene startet sommeren 1942 og i januar 1943 kunne Camp Parera tas i bruk, før utbyggingen ble fullført i oktober samme år. USA forlot sin base i Parera i oktober 1945.
Motorsagmassakren

Handling

Filmen handler om fem ungdommer på vei til en av ungdommenes bestefar og går tom for bensin. De møter en kannibalfamilie i Texas som bortfører ofre fra bensinstasjonen sin. En av hovedpersonene i filmen, Leatherface, har blitt en av de mest kjente skurkene i skrekkfilmens historie med sin maske laget av menneskehud, sitt blodflekkete slakterforkle og motorsagen han farer rundt med.

Om filmen

Til å stadig bli trukket fram som prototypen på «blod og gørr»-film inneholder den overraskende lite blod og gørr. Det er snarere antydningene til ugjerningene kombinert med et effektivt lydspor som gjerne gjør at du tror du har sett mer enn du egentlig har gjort. Filmens tittel fungerte som argument for sensurtilhengere på 1970-tallet.
Filmen er, i motsetning til hva mange tror, ikke basert på en sann historie. Den er derimot (i likhet med Alfred Hitchcocks Psycho og Jonathan Demmes Nattsvermeren) lettere inspirert av den sanne historien om Ed Gein, en massemorder som riktignok laget en maske av menneskehud, men som handlet alene og som aldri brukte motorsag.
Filmen ble produsert på et budsjett på rundt 300 000 dollar, og hadde en omsetning på over 30 millioner dollar i USA alene, hvilket gjør den til en av de mest suksessfulle uavhengige filmer i filmhistorien. Finansieringen av filmen stammet fra profitten fra pornofilmen Deep Throat, som produksjonsselskapet tidligere hadde finansiert.
Karditsa (prefektur)

Historie

Det som i dag er Karditsa prefektur var i antikken en del av Kongeriket Makedonia og senere Romerriket, Østromerriket, Stor-Vlakhia og fra 1400-tallet til 1881 en del av Det osmanske riket. Etter 1881 har det hørt til Hellas, først som en del av det større prefekturet Trikala-Karditsa frem til 1947.
Wheelerbreen

Wheelerbreen er en isbre som ligger på nordsiden av Mount Fraser, og går vest-nordvest 3 km til sørkysten av Sør-Georgia.. Den ble kartlagt av South Georgia Survey i perioden 1951-57 ognnavnsatt av UK Antarctic Place-Names Committee (UK-APC) etter J.F.G. Wheeler, en britisk zoolog og en av forskerne på Discovery Investigations Marine Station i Grytviken på Sør-Georgia, 1925–27 og 1929-30.
Plesiodryininae

Utbredelse

Den eneste kjente arten lever i Florida.
Danny Saucedo

Bakgrunn

Musikken har alltid vært en stor del av Saucedos liv og han begynte å synge allerede som treåring. Han er klassisk skolert og har studert ved Adolf Fredriks musikklasser, Lilla Akademin og ved Södra Latins gymnasium i Stockholm. 
Saucedo har også siden barndommen sunget i mange av Katarina kirkens ulike kor og spilte i 2005 en av hovedrollene i musikalen Just Job som ble skrevet og satt opp i forbindelse med Katarina kirkes 250-årsjubileum. Saucedo var med som statist i filmen Ondskan (Ondskapen) 2003 og er fetter til sangeren David Hellman i det svenske hardrockbandet CRASHDÏET. 
I år 2006 ble han kåret til Sveriges syvende mest sexy mann av avisen Plaza Kvinna.
9. desember 2006 opptrådte han med blant andre Markoolio og Amy Diamond under et juleshow i Globen. I 2007 slapp han hitlåten «Tokyo» og senere albumet Heart Beats.
Danny hadde også en mindre statistrolle i filmatiseringen av Jan Guillous bok Ondskapen. 
Familien består av mamma Patricia, pappa Piotr og storebror Leandro.
Barselseng

Barselseng er betegnelsen på de første seks ukene etter en kvinne har fødet, da livmoren, fødselskanalen og kvinnens øvrige organer vender tilbake til den ikke-gravide tilstand. I denne perioden begynner kvinnen å produsere melk. Livmoren returnerer til sin originale tilstand ved å danne en ny slimhinne der morkaken var. I denne perioden er det også økt risiko for blodpropp.
NordLink

NordLink er en ledningsforbindelse under anlegg for høyspent likestrømsoverføring gjennom Nordsjøen mellom Norge og Tyskland. En annen, NorGer, er planlagt. Sjøkabelforbindelsen NorNed er av liknende teknologi, den har en effekt på 700 MW og er siden 2008 i drift mellom Feda i Norge og Eemshaven i Nederland. NordLink skal etter plan settes i kommersiell drift i 2020.

Kabelleggingen

Sjøkabelen skal bli lagt av et spesialskip for kabellegging på havbunnen. En hydraulisk plog danner ei grøft på havbunnen, kabelen blir lagt i denne og tildekket igjen med den utgravde massen. Der havbunnen er av stein kan kabelen beskyttes av nedsenkete steiner. Den nøyaktige strekningen skal fastlegges ved hjelp av en omfattende kartering av havbunnen langs den forventete kabeltraséen.

Kapasitet

Den maksimale overførte effekten er 1400 MW og kan etter valg overføres i den ene eller den andre retningen. Likestrømskabelen vil ha en bipolar driftsspenning på ± 450 kV til ± 525 kV. Gjennom den bipolare utføringen av kabelen vil ulempene ved en tilbakeledning gjennom sjøen unngås, slik som uønsket produksjon av klorforbindelser og korrosjon av havelektrodene. Til gjengjeld må det legges minst to høyspenningskabler.
Da strømforsyningen i Norge og Tyskland baserer på vekselstrøm må det bygges strømretterstasjoner i begge land. Disse likeretter vekselstrøm slik at den kan overføres som likestrøm i kabelen. Hver strømretterstasjon trenger et areal på rundt 250 000 m².

Miljø

Tidligere undersøkelser har vist at sjøkabel for høyspent likestrømsoverføring ikke har kjente utvirkninger på sjødyr. I omformerstasjonen blir likestrømmen omvandlet til vekselstrøm og via luftledning ledet videre til den nærmeste transformatorstasjonen. Strømretterstasjonene på land trenger plass, og de produserer støy som likner på den som kommer fra en transformatorstasjon med tilsvarende effekt. På grunn av overtoner som oppstår i vekselrettere ved omforming fra likestrøm til vekselstrøm er støybelastningen her sterkere. Inne i anlegget kan det regnes med 80–95 dB(A), utenfor med 45 dB(A). Dette er av betydning ved valg av byggested for stasjonene.
Lincoln Burrows

Lincoln Burrows er en fiktiv person fra tv-serien Prison Break. Han er broren til Michael Scofield.
Lincoln var dømt til døden for drapet på Terrence Steadman, en forbrytelse han ikke hadde begått. Han ble forflyttet til Fox River State Penitentiary inntil hans henrettelse.
Viking (gruppe)

Viking er navnet på en norsk nynazistisk og høyreekstremistisk organisasjon/gruppe som ble etablert 20. juni 1994 i Oslo. Den hadde en viss oppslutning på det sentrale Østlandet på 1990-tallet. Gruppen hadde også en «avdeling» kalt Valkyria som bare hadde jenter som medlemmer. Gruppen var sterk motstander av innvandrere og innvandrervennlige nordmenn. En stund maktet gruppen å etablere egen klubb i et lokale i Oslo – under dekknavnet Aker kulturverksted.
Gruppens medlemmer bar ofte bomberjakker, svarte militærstøvler og godt synlige nazisymboler. Gruppen skaffet seg på midten av 1990-tallet en del sympatisører i lokalsamfunnet i Nittedal.
Det vakte en viss oppsikt i mediene da 11 medlemmer av gruppen (inkludert dens leder Eirik Ragnar Solheim) meldte seg inn i Oslo FpU høsten 1995, for å infiltrere dette ungdomspartiet. Opplysningene førte til intern uro i FrP da dette ble kjent vinteren 1996. FpUs leder, Klaus Jakobsen, meldte seg sammen med sentralstyremedlem Thor Kenneth Aas ut av partiet i protest mot det de hevdet var partiledelsens manglende vilje til å ta oppgjør med den høyreekstremistiske infiltrasjonen i Fremskrittspartiets Ungdom.
Eirik Ragnar Solheim var leder for organisasjonen i en periode på 1990-tallet. Han trakk seg ut av gruppen i 1995 og tok senere avstand fra nazisme og høyreektremisme og utdannet seg som lege. Han hevdet i et VG-intervju at han ble desillusjonert etter politirazziaen mot Aker Kulturverksted vinteren 1995 og at han derfor ønsket å søke nye veier. Solheim meldte seg inn i FrpU høsten 1995, men da hans bakgrunn ble kjent vinteren 1996 ble han tvunget til å melde seg ut. Solheim hevdet imidlertid at han opplyste sentrale personer i partiet om sin bakgrunn, blant dem Oslo FpUs leder Bjørn Hansen - og han hevdet også at mange kjente nynazister deltok på FpU-møtene i hovedstaden.
Klostergata 15 (Moss)

Reperbane

I Klostergaten lå det en reperbane på lengden av omtrent fire tomter. Den strakk fra dagens Klostergaten 19 til Klostergaten 27. På denne reperbanen lagde repslagerne blant annet tau og fiskesnøre. Denne reperbanen var eid av privatpersoner helt til 1917. Den første eieren av reperbanen eide den til 1838, og het H. G. Bredal. Hans Møller Wraamann tok over reperbanen etter Bredal, og eide den helt til Schulstock tok over i 1889. A. O. Schulstock solgte reperbanen til kommunen for å bygge ut hus i 1917 for kr 7,703.50. Reperbanen ble senere revet, og husene 15 c, d og e ble bygget videre på. I dag er disse husene Klostergaten 17, 19 og 21. 
Reperbanen lå øverst på Skarmyra, langs veien. Plassen ved siden av reperbanen ble brukt til blant annet ballspill før Moss fikk en idrettsplass.

Beboere / Arbeidere

Mens Hans Wraamann drev reperbanen, jobbet A. O. Schulstock der som repslager helt til han tok over reperbanen i 1889. Schulstock bodde i et hus nær reperbanen. 
Da huset tidligere var en kolonial bodde Kristian Rødahl der, med Karola Andresen. 
I 1930 bodde Gustav Hansen Haugen sammen med sin kone og sitt barn, og hans bror med sin familie i en av leilighetene ved siden av. Alle leilighetene var leid ut av Gustav som eide huset. Han var formann for Moss bryggeri under Heilmann.
Det beste fra Tor Endresen

Det beste fra Tor Endresen er et samlealbum med Tor Endresen, utgitt i 2005 med bladet Se & Hør.
Spock's Beard (album)

Bakgrunnen for navnet

Den 21. september 2006 la bassist Dave Meros ut en tentativ låtrekkefølge på bandets nettsted, og ga samtidig følgende grunn for et selvtitulert album:
«As you probably know by now, we're calling our 9th studio release simply Spock's Beard. No big heavy reasoning behind that, really, it just seemed like a cool thing to do. (Of course, you are more than welcome to help us invent some heavy philosophical or hidden meaning so we'll have something interesting to say in interviews...)
There are a few cool song titles that could have become the CD title (see below) but we've done that a lot before. Then there is the obvious "SB9" and it's variations, or the clever play on words thing, like nein or asinine or something like that.

But, in the end, we decided to just not name it at all. We saved all of our energy for the CD itself. It's going to be one big, fat CD filled to the brim with close to 78 minutes of material.»
Rosetta (by)

Navnet

Både det arabiske navnet Rašīd (i betydningen «veiviser») og det vestlige navnet Rosetta eller Rosette (i betydningen «liten rose») på henholdsvis italiensk og fransk er forvanskninger det opprinnelige koptiske stedsnavnet Trashit. Rosetta eller Rosette var det navn som franskmennene benyttet på tiden til Napoléon Bonapartes militære kampanje i Egypt i 1798. Det ble deretter knyttet til funnet av Rosettastenen på dette stedet, fransk Pierre de Rosette, av franske soldater i den nærliggende festningen Fort Julien i 1799.

Rosettastenen

Rosettastenen er datert til 196 f.Kr.. Den ble funnet av Napoleons tropper i 1799, men deretter tatt av britene i 1801 og har siden 1802 blitt oppbevart på British Museum i London. Steinen ga Jean-François Champollion, Thomas Young og andre nøkkelen til egyptiske hieroglyfer.
Flaggstikk

Flaggstikk (også kalt skotstikk/skostikk/skjøtestikk når to tau skjøtes, flagstikk kun når en tauende festes i en løkke eller et øye), er en enkel, grunleggende, pålitelig og nyttig knute som benyttes for å skjøte to tau. Det er særlig egnet til å skjøte to tau av forskjellig tykkelse.
Flaggstikk utformes ved å la det tynnere tauet krysse en bukt av det tykkere tauet, for deretter å ta en hel turn rundt bukten og avslutte med å stikke tampen mellom egen langpart og kryssende bukt av det tykkere tauet. I et riktig slått stikk skal begge tampene komme ut på samme side av knopen. Eventuelle flere turn tas med det tynnere tauet som fortsettelse av tampen, alle sammen stukket under egen langpart. Flaggstikk med flere turn kalles dobbel flaggstikk.
Enkelt flaggstikk blir ikke regnet som helt pålitelig, særlig uten belastning eller på glatt tauverk.

Kastelinestikk

Kastelinestikk er en type flaggstikk med flere ekstra tørn og brukes til å feste en tynnere kasteline som er for lette til å kaste til trosser som har tyngden samlet og dermed er lettere å kaste langt.
Hvidovre Hospital

Hvidovre Hospital er et hospital i Region Hovedstaden i Danmark. Det ligger i den østlige del av Hvidovre, tett ved Holbækmotorvejen og Avedøre Havnevej. Hospitalet er bygget i årene 1968-1979 og ble offisielt innviet 26. mars 1976. Hospitalets arkitektur utmerker seg fordi det er bygget lavt – de fire hovedbygningene er kun i tre etasjer, men bygningene brer seg til gjengjeld over 300 000 m².
Hvidovre Hospital er et av Danmarks største hospitaler med over 40 000 pasienter innlagt hvert år. Det har 35 avdelinger, blant annet Danmarks største fødeavdeling med over 5 500 fødsler i året.
En avdeling av sykehusapoteket Region Hovedstadens Apotek er beliggende på Hvidovre Hospital. Hospitalsapoteket leverer blant annet medisin og andre farmasøytiske tjenester til Hvidovre Hospital.
Hurrah Hurrah Apocalypse

Hurrah Hurrah Apocalypse – The Definitive Video Collection er en samling med 26 musikkvideoer med det svenske bandet Army of Lovers. Samlingen ble utgitt i 2005 på Universal Music Group. DVD-en inneholder, foruten bandets mest kjente musikkvideoer, også den tidligere VHS-utgivelse Videovaganza fra årene 1990–1993, samt Le Grand Docu-Soap samlingen.
Unzela

Utseende

Små til middelsstore (vingespenn ca. 45 millimeter), gråbrunt spraglete svermere.
Forvingens ytterkant er ujevn, litt fremskutt i midten. Vingen har gjerne et mørkere tverrbånd i midten.

Levevis

Larvene lever trolig på planter i vinfamilien og/eller Dilleniaceae.

Utbredelse

Slekten er utbredt i Mellom- og Sør-Amerika.
Mario Zucchelli (forskningsstasjon)

Mario Zucchelli er en italiensk forskningsstasjon i Antarktis, beliggende i Terra Nova Bay.
Stasjonen er bemannet i sommermånedene, fra oktober til februar. Det italienske antarktisprogrammet, Programma Nazionale di Ricerche in Antartide, jobber i tett samarbeid med United States Antarctic Program og Antarctica New Zealand.
Stasjonen er oppkalt etter Mario Zucchelli, tidligere direktør for Programma Nazionale di Ricerche in Antartide.
Love the Sinner

Love the Sinner er et britisk skuespill av Drew Pautz. Den fikk sin verdenspremiere ved Royal Nationals Cottesloe Theatre 11. mai 2010 i London. Regissør for production var Matthew Dunster, med musikk av Jules Maxwell og lyddesign av Paul Arditti. Oppsetningen ble spilt for siste gang ved Cottesloe Theatre 10, juli 2010.
CDR Canal 2

CDR Canal 2 er en costaricansk fjernsynskanal som eies og drives av Repretel. Den ble starta opp 16. august 2011, og sender radioprogrammer fra ulike stasjoner. Forkortelsen CDR står for «Central de Radios».
Sandhed til gudfrygtighed

Sandhed til gudfrygtighed, på folkemunne «Pontoppidan» er en lærebok i kristendomskunnskap, skrevet av den danske teologen Erik Pontoppidan i 1737. Pontoppidan skrev denne boka på ordre av kong Christian VI som lærebok i kristendomskunnskap i skolen. Alle som skulle konfirmeres, måtte kjenne innholdet i denne boka, oftest ble det tilegnet ved utenatlæring.
I Danmark var «Pontoppidan» pensum til 1794. I Norge var den i bruk til innpå 1900-tallet og brukes fremdeles i enkelte kirkesamfunn. Boka er fremdeles i handelen.
Kalypso

Odysseen

Kalypso er hovedsakelig husket for sin rolle i Homers epos Odysseen hvor hun holdt den oppdiktet greske helten Odyssevs fanget på sin øy slik at hun kunne gjøre ham til sin udødelige ektemann. I henhold til Homer holdt Kalypso ham fanget eller fengslet på Ogygia i syv år. Den senere Pseudo-Apollodorus sier dog fem år og Hyginus sier kun ett år. I løpet av denne tiden sov de i samme seng, skjønt Odyssevs kom snart til ønske at omstendighetene var annerledes.
Odyssevs klarte ikke å være fraværende fra sin hustru Penelopeia og ville videre. Hans guddommelige beskytter, gudinnen Athene, ba Zevs om beordre Kalypso om frigjøre Odyssevs fra øya og Zevs sendte budbringeren Hermes for å beordre Kalypso om heltens frigjørelse da det ikke var hans skjebne å leve sammen med henne for evig tid. Rasende kommenterte Kalypso om hvordan gudene hatet at gudinnene hadde nære forhold med de dødelige. Deretter ble hun bekymret for sin elskede, som ikke lenger var hennes, og sendte ham av sted med en båt, vin og brød. Odyssevs fortalte henne at han visste at hun var langt mer vakker enn sin hustru, men at han ønsket å seilte hjem av andre årsaker.
Homer nevner ikke at Odyssevs fikk noen barn med Kalypso, men andre fortellinger som er senere enn Odysseen hevder at Kalypso fødte en sønn ved navn Latinus, skjønt Kirke er vanligvis oppgitt som mor av Latinus. I andre fortellinger hevdes det at Kalypso fødte to barn, Nausithoos og Nausinoos.

Navn

Etymologien til Kalypsos navn er fra καλύπτω (kalyptō) i betydningen «å dekke», «å skjule», «å gjemme». I henhold til Etymologicum Magnum fra rundt 1150 e.Kr. hevdes det at hennes navn betyr καλύπτουσα το διανοούμενον, det vil si i betydningen «skjule/hemmeligholde kunnskap», hvilket er kombinert med det homeriske epitetet δολόεσσα i betydningen «vanskelig å forstå» eller «listig/slu», noe som rettferdiggjør hennes hermetiske vesen og tilsvarende for hennes øy.
Stavingen av musikkformen calypso reflekterer en senere folkeetymologisk tilpasning med det mytologiske navnet og er ikke på annet vis beslektet med den greske mytologiske figuren i Odysseen.
Joan Peters

Liv og virke

Joan Peters studerte ved University of Illinois, uten slutteksamen, og arbeidet som frittstpende journalist for tidsskrifter som for eksempel Harper’s Magazine.
Peters skrev for Columbia Broadcasting System, Harper's, Commentary, The New Republic og The New Leader. Hun offentliggjorde mange publikasjoner vedrørende Israel og Palestina. I president Jimmy Carters administrasjon arbeidet hun som Midtøstenekspert.
Hun ble senere styremedlem for National Committee on American Foreign Policy, en amerikansk tenketang som var blitt grunnlagt av blant andre Hans Morgenthau.
Joan Peters døde i januar 2015 i hjembyen Chicago i en alder av 78 år. Hennes første ekteskap, med Gary Peters, ble skilt. Hun var så gift med Stanley Kaplan, som døde i 1991. Peters ble så gift i 1997 med William Caro, og tok da hans etternavn. Begravelsen fant sted 8. januar 2015 fra Chicago-synagogen Anshe Emet statt.

From Time Immemorial

Hun ble særlig i USA kjent for boka Fra uminnelige tider (From Time Immemorial). Der hevdet hun at Palestina var et nærmest folketomt land da jødene begynte å kolonisere området, og at flertallet av palestinerne er arabere som innvandret til området etter at den sionistiske innvandringen tok til. Boken ble en bestseller, men var samtidig meget kontroversiell. Peters ble i forbindelse med boken anklaget for å være uetterrettelig. Enkelte kritikere hevdet at boka inneholder så mange grove feil at den ut fra vitenskapelige kriterier må regnes som diskreditert. Noen kritikere gikk så langt som å hevde at boka inneholder bevisst fabrikkert demografisk desinformasjon som skulle rettferdiggjøre etnisk rensing av palestinere.
Malmbåt

Malmbåt er en bulkbåt laget for transport av malm. Malmbåter kan ha en tonnasje opptil 300 000 dwt.
Malm er en svært tung last og konstruksjonen må derfor dimensjoneres etter dette. Bæreevnen utnyttes uten at lasterommene fylles. Dette betyr at konvensjonelle malmbåter får et lavt tyngdepunkt, noe som gir krappe bevegelser i sjøgang.
Malmbåter bygges derfor gjerne med vekselvis korte og lange lasterom og tar malmlast bare i de korte. Dermed kan det lastes høyere og tyngdepunktet blir gunstigere. Om båtene har andre og lettere tørrbulklaster, som f. eks. korn, kan alle rom fylles.
Bernabé Rivera (Uruguay)

Historie

Bernabé Rivera ble grunnlagt i 1830 av Martín og Manuel Allende etter Bernabé Rivera.
The One Eyed Soldiers

Handling

I en Jugoslavisk by faller en mann ned fra et kirketårn mot en skrekkslagen menneskemengde. Mannen er Dr. Charles Berens (Boza Drinic) og før han dør klarer han si "18 juli! The One Eyed Soldiers". Politisjef Ferrer (Andrew Faulds) ankommer stedet tidsnok til å høre hans siste ord, men er ikke klar over at ordene er nøkkelen til stedet hvor en kjempeskatt er gjemt.
Jakten og drapet på dr Berens har blitt observert av Zavo (Guy Deghy), som er litt mer enn en tilfeldig forbipasserende. Etterhvert blir Berens datter, Gava (Luciana Paluzzi), trukket inn i saken da forfølgerne tror at nøkkelen til skatten nå er hos henne. Den amerikanske journalisten Richard Owen (Dale Robertson) blir også trukket inn i intrigene. Det viser seg snart at de blir forfulgt av en sadistisk dverg ved navn Antonio (Mile Avramovic) som tidligere var agent for tyske SS.

Om filmen

Filmen ble ikke utgitt i Norge, men en videoversjon fra danske ETG var tilgjengelig på det norske markedet på starten av 1980-tallet.
Sandmarihøne

Utseende

Sandmarihøne er mellom 3,5 og 4,5 millimeter lang. Dekkvingene er røde med svarte flekker. Brystskjoldet er svart med noe hvitt i framkanten og på sidene. Den er ganske lik Ceratomegilla notata og Hippodamia septemmaculata, og kan forveksles med disse. De kan skilles blant annet på fargene og mønsteret på brystskjoldet.

Levevis

Sandmarihøne finnes på ulike planter, busker og trær.